6888th Central Postal Directory Battalion

An 6888th Central Postal Directory Battalion, na pig-apod na " Six Triple Eight ", sarong batalyon kan Aprikano-Amerikano sa Estados Unidos Women's Army Corps (WAC) na namamahala kan mga serbisyo sa koreo. An ika-6888 igwa nin 855 na babae asin pinangenotan ni Captain Charity Adams.  Ini sana an gabos na Negro na yunit kan US Women's Army Corps na ipinadara sa ibang nasyon durante kan Ikaduwang Gerang Pankinaban.  An motto kan grupo iyo an "Mayo nin surat, hababang moral".  An batalyon pinag-organisar sa limang grupo: Headquarters, asin mga Grupong A, B, C, asin D.  Kadaklan sa ika-6888 nagtatrabaho bilang mga klerk sa koreo, alagad an iba mga paraluto, mekaniko asin iba pang trabaho, kaya an ika-6888 sarong yunit na may kakayahan na  magsadiri. 
too|thumb| Ikaduwang Tenyente Freda le Beau na nagseserbi ki Major Charity Adams nin soda sa pagbukas kan snack bar kan batalyon sa Rouen
Durante kan Ikaduwang Gerang Pankinaban, nagkaigwa nin dakulang kakulangan nin mga soldados na makakapagmanehar kan serbisyo postal para sa Hokbo kan Estados Unidos sa ibang nasyon.  Kan 1944, si Mary McLeod Bethune nag-asikaso tanganing makua an suporta kan Enot na Ginang, si Eleanor Roosevelt, para sa "sarong papel para sa mga babaeng Negro sa gera sa ibang nasyon."  An mga peryodikong Negro, man, nag-agyat sa Hokbo kan Estados Unidos na "gamiton an mga babaeng Negro sa mga makahulugan na trabaho sa Hokbo." 

An mga babaeng nagsali nag-agi sa pundamental na pagsasanay sa Georgia. Thomas-Lester, Avis (26 February 2009). "Neither Rain, Nor Racial Bias". The Washington Post. Archived from the original on 27 February 2016. Retrieved 5 February 2016. An mga babae na yaon na sa WAC, arog ni Alyce Dixon, nagserbi sa manlaen-laen na lokasyon, kaiba an Pentagon, bago sinda nag-ayon sa 6888th.